**Βουλευτικές εκλογές** διεξήχθησαν στις Σεϋχέλλες από τις 8 έως τις 10 Σεπτεμβρίου 2016. Τρία κόμματα και τρεις ανεξάρτητοι υποψήφιοι διεκδίκησαν τις 25 έδρες που εκλέγονται άμεσα. Το αποτέλεσμα ήταν μια νίκη για την συμμαχία Linyon Demokratik Seselwa της αντιπολίτευσης, η οποία κέρδισε 19 από τις 33 έδρες. Για πρώτη φορά από το 1979 το Λαϊκό Κόμμα δεν κέρδισε την πλειοψηφία των εδρών.

Εκλογικό σύστημα
----------------

Τα μέλη της εθνοσυνέλευσης εκλέγονται με δύο τρόπους. Τα 25 εκλέγονται σε ενιαίες εκλογικές περιφέρειες με το πλειοψηφικό σύστημα, και έως δέκα επιπλέον εκλέγονται με βάση το ποσοστό των ψήφων που έλαβε κάθε κόμμα. Για κάθε 10% που λαμβάνει το κόμμα στην εθνική ψηφοφορία, το εν λόγω κόμμα λαμβάνει μία επιπλέον έδρα.

Εκστρατεία
----------

Τα τέσσερα κύρια κόμματα της αντιπολίτευσης (το Εθνικό Κόμμα των Σεϋχελλών, η Συμμαχία των Σεϋχελλέζων, το Κόμμα των Σεϋχελλών για την Κοινωνική Δικαιοσύνη και τη Δημοκρατία και το Ενωμένο Κόμμα των Σεϋχελλών) σχημάτισαν συνασπισμό, με την ονομασία Linyon Demokratik Seselwa (LDS), προκειμένου να συμμετάσχουν στις εκλογές, έχοντας απόσχει από τις εκλογές του 2011 σε ένδειξη διαμαρτυρίας. Στις εκλογές του 2011, το Λαϊκό Κόμμα είχε κερδίσει όλες τις 31 έδρες.

Το Πατριωτικό Κίνημα των Σεϋχελλών έλαβε μέρος με 23 υποψήφιους για τις 25 έδρες, ενώ κατήλθαν στις εκλογές και 3 ανεξάρτητοι.

Διεξαγωγή
---------

Δύο διεθνείς ομάδες παρατηρητών επιβεβαίωσαν την παρουσία τους κατά τη διάρκεια των εκλογών, η Αναπτυξιακή Κοινότητα της Νότιας Αφρικής (SADC) και η Αφρικανική Ένωση (AU). Η ομάδα των παρατηρητών από την SADC αποτελείτο από 19 μέλη ΄με καταγωγή από οκτώ χώρες-μέλη της SADC και κάλυψαν το σύνολο των 25 εκλογικών περιφερειών. Η Αφρικανική Ένωση έστειλε για πρώτη φορά στα χρονικά μια ομάδα παρατηρητών που αποτελείτο μόνο από γυναίκες. Επικεφαλής της ομάδας ήταν η Φατούμα Εντανγκιζά (Fatuma Ndangiza) και παρέμειναν στη χώρα από την 1η έως τις 15 Σεπτεμβρίου.
Στις εκλογές προσέφεραν ανατροφοδότηση και δύο τοπικές ομάδες από παρατηρητές, το Παρατηρητήριο της Δημοκρατίας των Πολιτών στις Σεϋχέλλες (CDWS) και η Ένωση για τα Δικαιώματα, τις Πληροφορίες και τη Δημοκρατία (ARID).

Αποτελέσματα
------------

| Κόμμα | Ψήφοι | % | Έδρες |
| --- | --- | --- | --- |
| Κατά εκλογική περιφέρεια | Αναλογικά | Συνολικά | +/– |
| Linyon Demokratik Seselwa | 30.444 | 49,59 | 15 | 4 | 19 | +19 |
| Λαϊκό Κόμμα | 30.218 | 49,22 | 10 | 4 | 14 | -17 |
| Πατριωτικό Κίνημα Σεϋχελλών | 602 | 0,98 | 0 | 0 | 0 | Νέο |
| Ανεξάρτητοι | 128 | 0,21 | 0 | 0 | 0 | 0 |
| Άκυρα/λευκά ψηφοδέλτια | 1.547 | – | – | – | – | – |
| **Συνολικά** | **62.939** | **100** | **25** | **8** | **33** | **+2** |
| Εγγεγραμμένοι ψηφοφόροι/προσέλευση | 71.932 | 87,50 | – | – | – | – |
| Πηγή: Πρακτορείο Ειδήσεων Σεϋχελλών |

Αναφορές
--------

1. ↑  Ngowi, Deus. «President Magufuli forms new SADC security organ to observe Seychelles parliamentary elections». *Daily News*. Αρχειοθετήθηκε από το πρωτότυπο στις 16 Σεπτεμβρίου 2016. Ανακτήθηκε στις 4 Σεπτεμβρίου 2016.
2. ↑  «Fourth party – Seychelles Patriotic Movement -- prepares to contest September parliamentary elections». M3 Web. Ανακτήθηκε στις 4 Σεπτεμβρίου 2016.
3. ↑  «LDS supporters celebrate Seychelles' election victory; party leaders agree on unity call». Seychelles News Agency. 11 Σεπτεμβρίου 2016.
4. ↑  «Electoral system». Inter-Parliamentary Union.
5. ↑  «Seychelles : Constitution and politics». The Commonwealth. Αρχειοθετήθηκε από το πρωτότυπο στις 13 Οκτωβρίου 2020. Ανακτήθηκε στις 22 Φεβρουαρίου 2017.
6. ↑  «Seychelles». IFES.
7. ↑  «Opposition coalition -- LDS -- wins Seychelles' National Assembly in historic electoral transition». Seychelles News Agency. 11 Σεπτεμβρίου 2016.
8. 1 2  «Seychelles gearing up for the polls». ETN. 3 Σεπτεμβρίου 2016. Αρχειοθετήθηκε από το πρωτότυπο στις 4 Σεπτεμβρίου 2016. Ανακτήθηκε στις 4 Σεπτεμβρίου 2016.
9. ↑  Oluwagbemi, Ayodele (1 Σεπτεμβρίου 2016). «AU approves "women-only" election observers to Seychelles» (στα Αγγλικά). Punch Newspapers. Ανακτήθηκε στις 4 Σεπτεμβρίου 2016.